צ'ארלס קיי

צ'ארלס קיי (באנגלית: Charles Kay; 31 באוגוסט 1930 – 8 בינואר 2025) היה שחקן אנגלי.

ביוגרפיה
קיי נולד בשם צ'ארלס פיף (Charles Piff) בעיר קובנטרי שבמחוז ווריקשייר לפרנסס (לבית פטי) וצ'ארלס בקינגהאם פיף.

הוא למד בבית הספר ווריק , והתחיל ללמוד רפואה, אבל אחר כך החליט לפנות לקריירת משחק. הוא למד באקדמיה המלכותית לאמנות הדרמה (RADA), ואחרי סיום הלימודים הצטרף ללהקת התיאטרון "English Stage Company" של תיאטרון רויאל קורט. ב-1959 שיחק בתפקיד ג'יי במחזה "שורשים" מאת ארנולד וסקר, וב-1961 הופיע בתפקיד צ'ארלס החמישי במחזה "לותר" מאת ג'ון אוסבורן. עוד שיחק במחזה "המטבח" מאת וסקר, בטרגדיה "The Changeling" (ב-1961) ובמחזה "הלילה השנים עשר" (ב-1962).

ב-1963 הצטרף קיי ללהקה השייקספירית המלכותית והופיע בסטרטפורד ובתיאטרון אלדוויץ' בלונדון. הוא היה חבר בלהקה עד 1966 ושיחק במגוון רחב של תפקידים בהם אוקטביוס קיסר במחזה "יוליוס קיסר", קלארנס במחזה "מלחמות השושנים", לנסלוט גובו במחזה "הסוחר מוונציה", אנטיפולוס מאפסוס ב"קומדיה של טעויות", אוסריק במחזה "המלט" עם דייוויד וורנר, דובצ'ינסקי ב"מבקר המדינה" ומולוץ' במחזה "The Thwarting of Baron Bolligrew" מאת רוברט בולט. אחר כך הצטרף לתיאטרון הלאומי ושיחק בתפקיד סיליה בהפקה משנת 1967 של "כטוב בעיניכם" שכללה גברים בלבד. ב-1969 הופיע במחזה "The National Health" מאת פיטר ניקולס .

בקולנוע שיחק קיי בתפקיד הרוזן אורסיני-רוזנברג בסרט זוכה האוסקר "אמדאוס". עוד השתתף בסרטו של קנת בראנה "הנרי החמישי", ובגרסה הקולנועית משנת 2002 למחזה "חשיבותה של רצינות".

קיי הופיע בטלוויזיה במספר רב של סרטים וסדרות, בין השאר שיחק בסדרת הדרמה "Fall of Eagles" בה גילם את הצאר ניקולאי השני. עוד השתתף ב"אני, קלאודיוס", "לשרתם כל ימי", "By the Sword Divided", "תהפוכות מלחמה", "רמפול", "המצודה", "Edge of Darkness", "ג'ונתן קריק", "The Darling Buds of May", "הטי ויינתרופ חוקרת", "הולבי סיטי", "רציחות במידסומר", ובפרק "The Creeping Man" בסדרה "The Casebook of Sherlock Holmes".

ב-2002 שיחק בתפקיד אורח בתסכית דרמה בשם "Excelis Rising" של סדרת המדע בדיוני "דוקטור הו".

נפטר ב-8 בינואר 2025.

פילמוגרפיה
 שנה שם שם באנגלית תפקיד הערות 1958 Bachelor of Hearts טום קלארק 1960 Piccadilly Third Stop טודי 1961 Looking About אמברוז רוקווד בפרק "Penny for the Guy" גלילאו Galileo לודוביקו סרט טלוויזיה 1962 The Amazing Dr. Clitterhouse באדג'ר Young and Willing אדגר טיבס 1963 הוויקטוריאנים The Victorians קלמנט הייל / וילפרד דנבר / גימלט מיני-סדרה 1965–1966 The Wars of the Roses קלרנס מיני-סדרה 1966 The Deadly Affair לייטבורן ללא קרדיט 1973 Once Upon a Time הכומר צ'ארלס דודג'סון בפרק "Sister Alice" הסוחר מוונציה The Merchant of Venice נסיך ארגון סרט טלוויזיה 1974 Fall of Eagles הצאר ניקולאי השני מיני-סדרה מיס נייטינגייל Miss Nightingale סידני הרברט סרט טלוויזיה ג'ני: ליידי רנדולף צ'רצ'יל Jennie: Lady Randolph Churchill מונטגיו פורץ' מיני-סדרה 1974–1983 Crown Court רוברט אליס QC סדרת טלוויזיה 1975 The Prodigal Daughter האב ורנון סרט טלוויזיה 1976 אני, קלאודיוס I, Claudius גאלוס 1978 The Devil's Crown לואי השביעי סדרת טלוויזיה 1980 ניז'ינסקי Nijinsky שגריר ארגנטינה A Question of Guilt ד"ר אדינגטון 1980–1981 To Serve Them All My Days אלקוק מיני-סדרה Ladykillers סר הנרי קרטיס בנט סדרת טלוויזיה 1981 האצילות מחייבת To the Manor Born קאדוולדר בפרק "Birds Vs. Bees" ברז'ראק Bergerac פיטר וסטגייט בפרק "Portrait of Yesterday" 1983 המצודה The Citadel מר הופר מיני-סדרה My Cousin Rachel ריינאלדי 1984 אמדאוס Amadeus הרוזן אורסיני-רוזנברג המלך ג'ון King John פיליפ מלך צרפת סרט טלוויזיה 1985 Edge of Darkness פנדלטון מיני-סדרה 1986 West of Paradise רנה רוסו סרט טלוויזיה School for Vandals ניל 1987 תהפוכות מלחמה Fortunes of War דובסון מיני-סדרה 1988 Menace Unseen אדוארד קוניסטון רמפול Rumpole of the Bailey רובין פפיאט בפרק "Rumpole and the Bubble Reputation" 1989 A Quiet Conspiracy ד"ר ברוקנר מיני-סדרה הנרי החמישי Henry V הארכיבישוף מקנטרברי 1991 The Darling Buds of May מסיה אז'ן מולט בפרק "A Breath of French Air" Fiddlers Three ג'. ג'. מורלי סדרת טלוויזיה 1992 רומיאו ויוליה Shakespeare: The Animated Tales קפולט דיבוב 1993 לב המאפליה Heart of Darkness מזכיר סרט טלוויזיה 1994 Law and Disorder השופט וולאס סדרת טלוויזיה 1997 ג'ונתן קריק Jonathan Creek אליוט סטריינג' בפרק "The House of Monkeys" 1998 הטי ויינתרופ חוקרת Hetty Wainthropp Investigates מונטגיו "מונטי" פרנסיס בפרק "How Time Flies" Goodnight, Mister Tom מר גרינוויי 1999 אנשים יפים Beautiful People ג'ורג' תורנטון 2001 חדר מיון Casualty פרופ' ויינברג בפרק "Bringing Up Baby" 2002 חשיבותה של רצינות The Importance of Being Earnest גריבסבי 2005 הולבי סיטי Holby City דס מיטצ'ום בפרק "Be Careful What You Wish For" Have No Fear: The Life of Pope John Paul II האפיפיור פאולוס השישי 2006 רציחות במידסומר Midsomer Murders הנרי יורק בפרק "At Bertram's Hotel" 2007 מיס מארפל Agatha Christie's Marple קאנון פניפאת'ר בפרק "At Bertram's Hotel" 2009 חוק וסדר: בריטניה Law & Order: UK סט ג'ון ארטמיס 2011 קו אפל ודק The Shadow Line סר ריצ'רד הלטון

קישורים חיצוניים

הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:חברי התיאטרון המלכותי הלאומי
קטגוריה:חברי הלהקה השייקספירית המלכותית
קטגוריה:בוגרי האקדמיה המלכותית לאמנות הדרמה
קטגוריה:אנגלים שנולדו ב-1930
קטגוריה:אנגלים שנפטרו ב-2025